01/09/2022 | Administración LocalMunicipal
Lousame
Anuncio de Modificación da Ordenanza Fiscal reguladora da Taxa pola prestación do servizo do Punto de Atención á Infancia

O Pleno do Concello de Lousame, na sesión ordinaria do día 29.07.2022, acordou aprobar inicialmente a modificación da Ordenanza Fiscal reguladora da Taxa pola prestación do servizo do Punto de Atención á Infancia. Do mesmo xeito, acordou aplicar a tramitación de urxencia ao expediente administrativo, ao abeiro do artigo 33 da Lei 39/2015, do 1 de outubro, por existir razóns de interese público que así o aconsellan e abrir un período de información pública, por un prazo de 15 días hábiles, para que calquera interesado puidese presentar suxerencias ou reclamacións. O acordo plenario foi publicado no Taboleiro da sede electrónica municipal, dende o 02.08.2022 até o 27.08.2022. Igualmente, publicouse anuncio no BOP núm.147 do 04.08.2022. O período de información pública finalizou o día 26.08.2022 e durante ese prazo non consta presentada ningunha reclamación ou suxerencia, polo que o acordo de aprobación inicial do día 29.07.2022 enténdese elevado a definitivo. A entrada en vigor desta modificación terá lugar cando se publique completamente o texto definitivo da dita modificación no BOP, que é o que de seguido se indica: 1. Cota tributaria pola atención educativa. A cota tributaria pola atención educativa en xornada completa fíxase en 173,49€. Segundo o nivel de renda da unidade familiar, sobre este prezo aplicaranse as reducións que se especifican no número 2 deste anexo. Cando o alumnado teña solicitada e concedida unha praza en réxime de media xornada, a cota tributaria da atención educativa reducirase no cincuenta por cento do prezo que lle corresponda aboar de acordo coa renda per cápita da unidade familiar.2. Aplicación da cota tributaria mensual segundo os tramos de renda da unidade familiar. a) Rendas inferiores ao 30 por cento do IPREM. Prezo da praza: 0 €. b) Rendas comprendidas entre o 30 e inferiores ao 50 por cento do IPREM. Prezo da praza: 0 €. c) Rendas comprendidas entre o 50 e inferiores ao 75 por cento do IPREM. Prezo da praza: 35,78€. d) Rendas comprendidas entre o 75 e inferiores ao 100 por cento do IPREM. Prezo da praza: 71,58 €. e) Rendas comprendidas entre o 100 e inferiores ao 125 por cento do IPREM. Prezo da praza: 114,93 €. f) Rendas comprendidas entre o 125 e inferiores ao 150 por cento do IPREM. Prezo da praza: 136,62 €. g) Rendas comprendidas entre o 150 e o 200 por cento do IPREM. Prezo da praza: 150,72 €. h) Rendas superiores ao 200 por cento do IPREM. Prezo da praza: 173,49 €. 3. Beneficios fiscais. A) Segundo as circunstancias da unidade familiar, sobre a cota que resulte de aplicar o disposto no punto anterior, aplicaranse os seguintes beneficios que non son acumulables entre si: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) No suposto de matriculación no PAI do primeiro/a fillo/a e sucesivos/as dunha unidade familiar, seralle de aplicación unha bonificación do 100%. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos beneficios teranse en conta as circunstancias concorrentes no momento de presentación da solicitude de praza no Punto de Atención á Infancia, que deberán ser previamente xustificadas documentalmente de non coincidir coas circunstancias na data da vindicación da declaración do IRPF. B) Cando por circunstancias sobrevidas (solicitude fóra de prazo, traslado de residencia, etc.), o neno ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento.4. Exencións de pagamento. A) As familias cunha renda per cápita igual ou inferior a 7.500 euros anuais gozarán da exención total da cota a partir da segunda filla ou fillo que acuda ao centro. B) As familias acolledoras de menores con medidas administrativas de tutela ou garda gozarán, así mesmo, da exención total da cota. Lousame, a 29 de agosto de 2022 A Alcaldesa, Mª Teresa Villaverde Pais